User:Desh2427

= PARDESHWAR (Mercury) TEMPLE BHOPAL = मध्यप्रदेश की राजधानी भोपाल के प्रकाश नगर में स्थित पारदेश्वर महादेव मंदिर अद्भुत चमत्कारी और धार्मिक मान्यताओं से परिपूर्ण है। मंदिर में सवा क्विंटल पारद से बनी भगवान शिव की यह देश में एक मात्र पिंडी है। कहा जाता है कि पिंडी का अभिषेक करने के बाद वह स्वर्णमयी हो जाती है और अभिषेक के 10 से 15 मिनट के अंतराल में यह पिंडी नीलकंठ के रूप में दर्शन देती है। चमत्कारी शक्तियां रखने वाले मंदिर के पुजारी बाबा रामदास बताते है कि एक दिन साक्षात शिवजी महाराज ने मंदिर में दर्शन दिए थे जिनके पद चिन्ह आज भी मंदिर में अंकित हैं। महाशिव रात्रि के पावन पर्व पर हर साल प्रात: चार बजे पारदेश्वर भगवान की पिंडी का पारे से महाअभिषेक और भस्म आरती की जाती है।

पारदेश्वर शिवलिंग की पुराणिक महिमा
रसेन्द्र, पारद, सूत, सूतराज, सूतक, शिवतेज और रस, यह सात नाम पारद के है। इस पारा से शिवलिंग बनाया जाए तो वह अपने-आप में बेहद अद्भुत, चमत्कारी, तेजस्वी और वरदायक शिवलिंग बनता हैं। सही अर्थाे में ऐसे शिवलिंग को ही पारदेश्वर शिवलिंग कहा जाता है। जिस घर या मंदिर में ऐसा शिवलिंग विराजमान रहता है वहां की तुलना नही होती, वहां भगवती लक्ष्मी, अन्नपूर्णा और कुबेर भी साथ में विराजमान हो जाते है और जिसके दर्शन मात्र से जीवन के कुप्रभावों का अंत हो जाता हैं।

पारदेश्वर-संपूज्य,स्वर्ण वर्षा करं प्रभुम्

सिद्विंद ज्ञानदंदेव सा: कुबेरसमं भवते।

वेदपुराणों और पारद ग्रंथों में विद्यमान बात है कि भगवान शिव के परम भक्त रावन ने भगवान शिव की पारेश्वर पिंडी की पूजा अर्जना के बाद कहा था कि मैंने यह अनुभव किया है कि पारेश्वर की स्थापना और पूजा, अर्जना के आगे अन्य सभी साधनाएं प्रयोग तुच्छ है। मैंने इस पिंडी की पूजा अर्चना से स्वर्ण वर्षा, निमार्ण और स्वर्ण नगरी प्रक्रिया संभव की है।

भगवान पारदेश्वर का पारद से अभिषेक
सावन माह के समापन मौके पर प्रकाश नगर स्थित शिव मंदिर में भगवान पारदेश्वर का पारद से अभिषेक किया गया। यह अभिषेक भादों के महीने में भी जारी रहेगा। सुबह चार बजे से होने वाले इस अभिषेक में राजधानी के विभिन्न क्षेत्रों से आने वाले भक्त शामिल हो रहे हैं।इस मंदिर की खासियत यह है कि यहां रुद्राक्ष के पेड़ लगे होने से पूजा का विशेष महत्व है। साथ ही शिवलिंग भी शुद्ध पारद का है। मंदिर में ठंडक रखने के लिए शिवजी को प्रिय पौधे लगाए गए हैं। कल्प वृक्ष, बेलपत्र और बरगद जैसे पेड़ भी यहां लगे हुए हैं। मंदिर में रोजाना सुबह और शाम को विशेष आरती का आयोजन किया जा रहा है।

चमत्कारी रुद्राक्ष
मंदिर में स्थित रुद्राक्ष वृक्ष में हर साल एक मुखी से लेकर 14 मुखी तक के फल लगते हैं जो कि हिमालय से लाकर प्रागंण में लगाया गया है।

अद्भुत कल्पवृक्ष
मंदिर प्रागंण में एक अद्भुत और चमत्कारी कल्पवृक्ष भी है जो कि गुरु श्रीश्री 108 दादागुरु गरीबदास जी द्वारा हिमालय से लाया गया था। इसकी विशेषता है कि वृक्ष में पहले फल उसके बाद पत्ती और फिर फूल आता है उस फूल में पर्वत की आकृति उभरती है, जिसमें चकरी बनती है।